মহান মে দিবস উপলক্ষে এটিএন বাংলা ও বিডি টিভি মালয়েশিয়া এর যৌথ আয়োজনে এবার মালয়েশিয়ায় অনুষ্ঠিত হতে যাচ্ছে বর্ণাঢ্য সাংস্কৃতিক আয়োজন ‘রংধনু গ্র“প প্রবাসে বাংলার মুখ’। আগামী ১লা মে বেলা ৩টায় মালয়েশিয়ার সুংগাইবুলু চাইনিজ স্কুল অডিটোরিয়ামে অনুষ্ঠিত হবে এই সাংস্কৃতিক আয়োজন। অনুষ্ঠানে সংগীত পরিবেশন করবেন বারী সিদ্দিকী, আঁখি আলমগীর, জামালউদ্দিন নাসির, মিতালী, মিম’সহ অন্যান্য শিল্পীবৃন্দ। অনুষ্ঠানে সংগীতের পাশাপাশি থাকবে নৃত্য ও অন্যান্য পরিবেশনা। নৃত্য পরিবেশন করবেন আফ্রি এবং মালয়েশিয়ান ড্যান্স গ্রুপ। এটিএন বাংলা অনুষ্ঠানটি ধারণ করে পরবর্তীতে প্রচার করবে। অনুষ্ঠানটি প্রযোজনা করবেন মুকাদ্দেম বাবু।